
י"ב טבת תש"פ	

שלום רב,                       

הנדון: בקשה לקבלת מידע מכוח חוק חופש המידע, תשנ"ח 1998 – 
פסיקת הוצאות ושכ"ט בתיקי עתירות
סימוכין: פנייתך מיום 12.12.19
ראשית, תודה על פנייתך בנושא שבנדון.
עניינה של בקשתך למידע, הוא פסיקת הוצאות ושכ"ט בתיקי עתירות מינהליות.
בהתאם לבקשה זו, נעשתה פנייה ללשכה המשפטית במשרד ולהלן מענה משרדנו: מצ"ב טבלת  excelהמרכזת את המידע בעניין הבקשה שהוגשה והמצויה במשרדנו.
המידע בכל הנוגע לעתירות מנהליות, מרוכז במובחן וביחס לשנים 2017, 2018 ו 2019, כשהקריטריון לקביעת התאריך הינו "תאריך עדכון רישום תיק".
הטבלה מפרטת את המידע אודות התיקים, לרבות תאריך רישום התיק, סוג התיק, ביהמ"ש  והערים בהן נערכו הדיונים בתיקים, מספר התיק, שם התיק סטטוס / סוג ההחלטה), סכום ההוצאות שנתבע לצד סכום הסגירה (במובחן – לטובת התובע או המשרד) ומועד סגירת התיק. 
הערות:
1. הסכומים המופיעים הם הסכומים שנפסקו בבית המשפט. אין בהם בידול בין הוצאות משפט שכ"ט / פיצוי / פשרה.
2. לעניין פס"ד תקדימי, אין כאן ביטוי גם אם היה כזה.
3. עמודת פרטי ח.פ ומספרי זהות הוסרו מהטבלה, הן כי לא נדרשו בבקשה למידע והן בשל החשש לפגיעה בפרטיות כמשמעותו בחוק הגנת הפרטיות, תשמ"א-1981.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.
בברכה
יוסי זולפן,
  הממונה על חוק חופש המידע
   משרד הכלכלה והתעשייה
העתק: עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

